№1 Чернорецк жалпы орта білім беру мектебінде 15 қараша-15 желтоқсан аралығында мектеп басшысы Абылгазинова Асия Ноянқызы бекіткен мектептің жылдық жоспары аясында ашық сабақтар айлығы өтіуде.Ашық сабақтар айлығын өткізу мақсаты:тәжірибе алмасу,педагогтардың кәсіби шеберлігін көтеру, тәжірибеге инновациялық технологияларды енгізу,жас мамандарға әдістемелік көмек беру.Айлық барысында  жиырмадан астам ашық сабақтар берілді.Мектепке дейінгі ұйыммен сабақтастықты нығайту мақсатында мектепалды даярлық тобының тәрбиешісі Қонбай Б ұйымдастырылған оқу қызметін көрсетті. Осы орайдағы мұғалімнің шығармашылық еңбегі ең алдымен шәкірт алдында өткізген әрбір сабағының қызықты да тиімді өткізуіне байланысты. Сапалы,тиімді, нәтижелі әрбір сабақ ұстаздың тынымсыз еңбегінің жемісі.Мектебіміздің мұғалімдері айлық барысында  шығармашылық атмосфера құрып, ұйымдастырушылық қабілеттерін жақсы танытты.Бастауыш сынып мұғалімдері Ховдабай Ө,Омарова А.Т.,Тұрсын М,Шуканова А.А. сабақ өткізу  барысында оқытудың заманауи педагогикалық технологиялар элементтерін және әдістерін тиімді қолдана білді.Қазіргі заманда ағылшын тілін меңгеру заман талабына айналып отыр. Осы мақсатта физика,математика,жаратылстану,орыс тілі пәнінің мұғалімдері Мазиханова А.Б.,СередкинВ.П.,Болатхан А,Кенебаева Б.М.Мамбетова С.С. сабақтарында үштілділіктің элементін қолданды. Сабақта қолданылған тапсырмалардың барлығы оқушылардың функционалды сауаттылығын қалыптастыруға бағытталған болды. Ағылшын тілі,орыс тілі,биология пәндерінің мұғалімдері Сулейменова Г.И.,Алимбаева Г.Е.,Ерик К,Смаилов Е.К. өз сабақтарында  оқушылар өзін-өзі ұйымдастыруда жақсы деңгей көрсетті.Оқушылар мұғалімнің талабын жоғары деңгейде орындады, оқытудың жан-жақты іс-әрекеттерін жеткілікті мөлшерде меңгеру деңгейін көрсетті. Оқушылар әр пәннен,әр түрлі жағдайда,сонымен бірге қиын сұрақтарды шешу кезінде өзара бір-бірлеріне қолғабыс жасап,жақсы білімдерін көрсетті.Жас мамандар Съезд Дінмұхамед,Жанкаринова С.К. тәлімгерлерінің жетекшілік етуімен өз сабақтарын көрсетті.Әр өткізілген ашық сабақ фото,видеоға түсірілді.Мектеп сайтында,инстаграмм парақшасында өткен сабақтар сәттерінен түсірілген фото,видео галерея жасалды. Ата-ана қауымы галлереяға саяхат жасау арқылы тамашалап, тиімді кері байланыс береді.Осы іс-шара 2021-2022 оқу жылының 2-жартыжылдығында да өз жалғасын табады.

 директор орынбасары Куанова А.Т.